text: Esbjerg Energy går efter sejren
  08 april 2016 kl. 18.19
  Bestyrelsesformanden for Esbjerg Energy er sikker på, at holdet fra Vestkysten løber af med sejren i aftenens finalekamp.
  Esbjerg Energy har trænet benhårdt op til aftenens første finalekamp i Metalligaen mod Herning Blue Fox. TV SYD’s reporter, Verner Joost Hansen, snakkede med Esbjerg Energys bestyrelsesformand, Christian Rølmer Christensen, lige inden kampen gik i gang. Og formanden var meget optimistisk omkring Esbjerg Energys chancer i kampen.
  - Vi spiller for at vinde. Det er målet med det hele. Så vi glæder os, siger Christian Rølmer Christensen til TV SYD.
  Ifølge Christian Rølmer er Granly Hockey Arena fuldstændig proppet med glade tilskuere, og kampen er helt og aldeles udsolgt.
  Kampen mellem Esbjerg Energy og Herning Blue Fox startede klokken 20:00 og bliver vist på TV 2 Sport.
  